117. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ.Ε/Φ.1/27379/2522 της 13/23 Οκτ.  1976 (ΦΕΚ Β΄ 1301) Περί τρόπου εφαρμογής των διατάξεων του νόμου περί αντικαταστάσεως και προσαρτήσεως φορτηγών οχημάτων δημοσίας χρήσεως (Νόμ. 383/76). Έχοντες υπ’ όψει: 1.Τας διατάξεις των άρθρων 11, 12 και 13 του Ν. 383/76 «περί διενεργείας εμπορευματικών μεταφορών δια φορτηγών αυτοκινήτων δημοσίας χρήσεως και άλλων τινών διατάξεων» (Φ.Ε.Κ. 182/20.7.1976 τ.Α΄.), αποφασίζομεν: Καθορίζομεν ως κατωτέρω τους όρους, τας προϋποθέσεις και την διαδικασίαν αντικαταστάσεως κυκλοφορούντων φορτηγών οχημάτων δημοσίας χρήσεως εν γένει ως και προσαρτήσεως ρυμουλκουμένου ή ημιρυμουλκουμένου οχήματος εις φορτηγά αυτοκίνητα: 1.Δια την αντικατάστασιν ή προσάρτησιν απαιτείται η υποβολή εις την Υπηρεσίαν Συγκοινωνιών της οικείας Νομαρχίας, των ακολούθων κατά περίπτωσιν δικαιολογητικών, πέραν των απαιτουμένων τοιούτων δια την απογραφήν οχημάτων εν γένει: α)Δια τα ανήκοντα εις μεταφορικάς επιχειρήσεις διεθνών ή εθνικών μεταφορών, συνεστημένας κατά τας διατάξεις του Ν.Δ. 1060/71 ή του Ν. 383/76 και εφωδιασμένα δι’ αδειών κυκλοφορίας επ’ ονόματι τούτων, υπέυθυνος δήλωσις του νομίμου εκπροσώπου της μεταφορικής επιχειρήσεως, κατά το Ν.Δ. 105/69, ότι το συνολικόν μικτόν βάρος των υπ’ αυτής απασχολουμένων φορτηγών αυτοκινήτων δεν διετηρήθη επί εξάμηνον κάτω των 160 τόννων. β)Δια τα ανήκοντα εις επαγγελματίας αυτοκινητιστάς, ως και εις νομικά πρόσωπα λειουργούντα κατά τας διατάξεις του άρθρου 6 του Ν.Δ. 4278/62 ή του άρθρου 13 του Ν. 2367/53 και εντεταγμένα εις μεταφορικήν επιχείρησιν προβλεπομένην υπό του Ν. 383/76, ομοία ως άνω υπεύθυνος δήλωσις, δι’ ης επί πλέον θα δηλούνται ότι το αυτοκίνητον δια το οποίον ζητείται αντικατάστασις ή προσάρτησις, εξακολουθεί να είναι εντεταγμένον εις την επιχείρησιν ταύτην. γ)Βεβαίωσις του Τ.Σ.Α. περί εκπληρώσεως  των          προς        αυτό        υποχρεώσεών         των. (Αντί για τη σελ. 242,863(α) Σελ. 242,863(β) Τεύχος 1264-Σελ. 103 Φορτηγά αυτοκίνητα 21.Ε.δ.117 2.Το συνολικόν μικτόν βάρος των νέων οχημάτων δύναται να είναι μέχρι του ανωτάτου επιτρεπομένου ορίου, εκτός εάν δια το αντικαθιστώμενον τοιούτον υφίσταται σχετική προς τούτο απαγόρευσις. 3.Εις περίπτωσιν αντικαταστάσεως οχήματος ή προσαρτήσεως ρυμουλκουμένου ή ημιρυμουλκουμένου εις φορτηγόν αυτοκίνητον δια το οποίον υφίστανται περιορισμοί ως προς το μικτόν βάρος τούτου, την έδραν, την περιοχήν κυκλοφορίας του και το είδος των μεταφερομένων δι’ αυτού πραγμάτων, αύται ισχύουν και δια το νέον όχημα και δέον να αναγράφωνται επί της αδείας κυκλοφορίας του. 4.Οι τιθέμενοι εις κυκλοφορίαν συρμοί, και αρθρωτά οχήματα δημοσίας χρήσεως, οιασδήποτε κατηγορίας, ανήκοντα ή εντεταγμένα εις μεταφορικάς επιχειρήσεις διεθνών ή εθνικών μεταφορών, δύναται να κατατμηθούν εις ανεξάρτητα φορτηγά οχήματα. Ήτοι, τα μεν αρθρωτά εις ρυμουλκά και ημιρυμουλκούμενα (επικαθήμενα), οι δε συρμοί εις αυτοκίνητα φορτιζόμενα και ρυμουλκούμενα (συρμόμενα). Δια τα ανεξάρτητα οχήματα ταύτα χορηγούνται νέαι άδειαι κυκλοφορίας. Πάσα διάταξις αποφάσεως αντικειμένη εις την παρούσαν καταργείται. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 